open-index/open-wikipedia-markdown huggingface dataset:
אוטומט חסום ליניארית

במדעי המחשב, **אוטומט חסום ליניארית** או **LBA **(ראשי תיבות של: **L**inear **B**ounded **A**utomaton) הוא מכונת טיורינג לא-דטרמיניסטית המקיימת את שלושת התנאים הבאים:
* אלף-בית הקלט כולל שני סימנים מיוחדים, לסימון הקצה השמאלי והקצה הימני.
* אין להדפיס סימנים אחרים משני הסימנים שבתנאי הראשון באחד מהקצוות.
* קבוצת המעברים אינם יכולים להכיל מעברים שמאלה מהסמן השמאלי או ימינה מהסמן הימני.
במילים אחרות:
במקום סרט אינסופי עבור הקלט (כפי שיש במכונת טיורינג רגילה) סרט הקלט הוא סופי ומכיל את הקלט עצמו ושני סימני הקצה.

מגבלה זו עושה את LBA למודל מדויק יותר של מחשב אמיתי מאשר מכונת טיורינג, אשר הגדרתה מניחה סרט קלט לא מוגבל, משום שבפועל במחשב מעשי כמות הזיכרון מוגבלת.

## LBA ושפות תלויות הקשר
LBA הם מכריעים למחלקת השפות תלויות ההקשר. ההגבלה היחידה על הדקדוק לשפות אלו היא שלא תהיה פעולה המעבירה מחרוזת למחרוזת אחרת קצרה יותר. כיוון שיש התאמה חד-חד-ערכית בין LBA לדקדוקים כאלו, לא נדרש סרט ארוך יותר מאשר המחרוזת המקורית כדי להיות מזוהה על ידי האוטומט.

## בעיות LBA
בפרסום המדעי שלו בשנת 1960, ציין פרופסור קורודה (Sige-Yuki Kuroda) שני אתגרים מחקריים, אשר לאחר מכן נתפרסמו כ "בעיות ה-LBA".

בעיית ה-LBA הראשונה היא: האם מחלקת השפות המתקבלת על ידי LBA שווה למחלקת השפות המתקבלת על ידי LBA דטרמיניסטי. בעיה זו ניתן לנסח באופן תמציתי בשפה של סיבוכיות כ:
: **בעיית LBA הראשונה**: האם
:? NSPACE(O(n)) = DSPACE(O(n))

בעיית ה-LBA השנייה היא האם המחלקה של השפות המתקבלות על ידי LBA סגורה תחת משלים.
: **בעיית ה-LBA השנייה**: האם
:? NSPACE(O(n)) = coNSPACE(O(n))

כפי שהרגיש כבר קורודה בעצמו, תשובה שלילית לבעיה השנייה תגרור תשובה שלילית גם לבעיה הראשונה. אולם, 20 שנה לאחר הצגת הבעיות נמצא כי לשאלה השנייה תשובה חיובית כפי שמשתמע ממשפט אימרמן. אך הבעיה הראשונה (נכון ל-2017) נותרה ללא פתרון.

## קישורים חיצוניים
* Linear Bounded Automata מאת פורבס. ד. לואיס
* Linear Bounded Automata שקופיות, חלק מתשפות תלויות הקשר על ידי ארתור סי פלק
* Linear Bounded Automata, חלק מסילבוס "התאוריה של חישוביות", על ידי דוד מוטזסק

## הערות שוליים

קטגוריה:אוטומטים
קטגוריה:בעיות פתוחות במדעי המחשב
נבחרת גביע דייוויס של אוסטרליה

**נבחרת גביע דייוויס של אוסטרליה** היא נבחרת טניס הגברים הלאומית של אוסטרליה המשחקת בבית העליון של גביע דייוויס.

הנבחרת הופיע לראשונה כנבחרת אוסטרלאסיה בשנת 1905 ומשנת 1939 היא מתחרה כנבחרת אוסטרליה. במהלך התקופה היא זכתה בגביע 28 פעמים ו-19 פעמים הייתה סגנית מחזיקת הגביע.

## הישגים
ממוזער|ימין|נבחרת אוסטרליה בזכייתה בגביע, 1939
* זכייה
1907, 1908, 1909, 1911,1914, 1919, 1939, 1950, 1951, 1952, 1953, 1955, 1956, 1957, 1959, 1960, 1961, 1962, 1964, 1965, 1966, 1967, 1973, 1977, 1983, 1986, 1999, 2003
* סגנית
1912, 1920, 1922, 1923,1924, 1936, 1938, 1946, 1947, 1948, 1949, 1954, 1958, 1963, 1968, 1990, 1993, 2000, 2001, 2022

## קישורים חיצוניים

* נבחרת אוסטרליה בטניס– דף הנבחרת מאתר גביע דייוויס

## הערות שוליים

אוסטרליה
טניס
קטגוריה:אוסטרליה: טניס
מייקל סיפסר

**מייקל פרדריק סיפְּּסֶר **(באנגלית: **Michael Fredric Sipser**; נולד ב-17 בספטמבר 1954) הוא מדען מחשב תאורטי יהודי-אמריקאי, פרופסור למתמטיקה שימושית ודקאן למדעים במכון הטכנולוגי של מסצ'וסטס. תרם לתורת החישוביות.

סיפסר התעניין מזה זמן רב בבעיה P ≟ NP. בשנת 1975, הוא הימר על אונקיה של זהב עם לאונרד אדלמן כי הבעיה תיפתר עם הוכחה ש P≠NP עד סוף המאה ה-20. בשנת 2,000 נאלץ לשלוח לאדלמן מטבע "עיט הזהב" אמריקאי מכיוון שהבעיה נותרה בעיה פתוחה.

## ספרים
סיפסר הוא מחבר הספר "מבוא לתורת החישוביות" (*Introduction to the Theory of Computation*), אשר נלמד בלימודי מדעי המחשב באוניברסיטאות ומכללות ברחבי העולם (כולל ישראל).

## החיים האישיים
גר בקיימברידג', מסצ'וסטס עם אשתו, אינה, ולו שני ילדים: רחל ואהרון.

## קישורים חיצוניים

* 

## הערות שוליים

קטגוריה:מדעני מחשב יהודים אמריקאים
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים עמיתי האגודה האמריקאית למתמטיקה
קטגוריה:סגל המכון הטכנולוגי של מסצ'וסטס
קטגוריה:בוגרי אוניברסיטת קורנל
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1954
נימרווידיים

[ממוזער|שלד של [דיניקטיס]]
**נימְרָווידיים** (שם מדעי: Nimravidae) היא משפחה של טורפים נכחדים שהיו קרובים לחתוליים המודרניים ולמשפחה הנכחדת ברבורופליים. הם חיו בתקופות האאוקן-מיוקן בעידן הקנוזואיקון והמאובנים נמצאו בצפון אמריקה ובאירואסיה.

לטורפים אלה היה גוף מוארך וגמיש, בדומה לחתולים קטנים, אך הם היו בעלי רגלים וזנבות קטנים יותר והיה להם מבנה שונה של עצמות האוזן. לרבים מהם היו שיניים ארוכות כמו לשנחרבים, אך קטנות בהרבה. חלקם היו בגודל של נמר, אחרים בגודל של אריה או טיגריס ואחרים קטנים בהרבה מהם.

הם ניזונו מחיות אחרות וכנראה השתמשו בניביהם הגדולים כדי להורגם.

בני משפחה זו נכחדו לגמרי לפני לא פחות משבעה מיליון שנה לפני זמננו.

## סוגים
**Dinailurictis*
*דיניקטיס (*Dinictis*)
*אאופליס (*Eofelis*)
**Maofelis*
**Pogonodon*
*קוורסילורוס (*Quercylurus*)
*דינאלורוס (*Dinaelurus*)
*נימרווס (*Nimravus*)
*אאוסמילוס (*Eusmilus*)
*הופלופונאוס (*Hoplophoneus*)
**Nanosmilus*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1880
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1880
נבחרת גביע דייוויס של קזחסטן

**נבחרת גביע דייוויס של קזחסטן** היא נבחרת טניס הגברים הלאומית של קזחסטן שיחקה בעבר בבית העליון של גביע דייוויס.

הנבחרת הופיע לראשונה בשנת 1995. במהלך התקופה היא שיחקה 88 משחקים וניצחה ב-50.

## הישגים
* רבע הגמר
2011, 2013, 2014, 2015

## קישורים חיצוניים
* נבחרת קזחסטן בטניס – דף הנבחרת מאתר גביע דייוויס

## הערות שוליים

קזחסטן
טניס
קטגוריה:קזחסטן: טניס
ניסאן פינו

**ניסאן פינו** (באנגלית: **Nissan Pino**) היא מכונית סופרמיני, 5 דלתות האצ'בק, אשר יוצרה על ידי יצרנית המכוניות היפנית **[[ניסאן]]** בין השנים 2007–2010.
## ניסאן פינו
* קוד מנוע: "K6A"
* 5 דלתות
* 5 מושבים
* מכל דלק - 30 ליטר

## תמונות

קובץ:NISSAN PINO S rear.jpg |ניסאן פינו
קובץ:Nissan Pino.jpg |ניסאן פינו
קובץ:NISSAN PINO rear.jpg |ניסאן פינו
קובץ:Nissan Pino-a.jpg |ניסאן פינו
קובץ:Nissan PINO S (HC24S) rear.JPG |ניסאן פינו
קובץ:Nissan PINO E (DBA-HC24S) rear.jpg |ניסאן פינו


## ראו גם
* ניסאן
* ניסאן פאו (Nissan Pao)

## קישורים חיצוניים

* ניסאן פינו (0:30), יו-טיוב
* ניסאן פינו (6:15 דקות), יו-טיוב

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2007
פינו
קטגוריה:כלי רכב יפניים
חינוך קטן לתפילין

**חינוך קטן לתפילין** הוא מנהג שמקורו בתלמוד, לפיו קטן חייב במצוות תפילין מדין חינוך.

## מקור הדין
בתוספתא על מסכת חגיגה מובא:

.

ועוד מובא במסכת ערכין:

.

מכאן שכאשר קטן (שעדיין לא מלאו לו שלוש עשרה שנה) יודע לשמור על קדושת התפילין, אביו צריך לחנכו במצוות התפילין.

## מחלוקת הראשונים
נאמר במשנה במסכת ברכות: .

### שיטת רש"י
רש"י מפרש שהקטן עליו מדובר במשנה זו, הוא קטן שכבר הגיע לגיל חנוך, ולמרות זאת פטור מהתפילין: .

### שיטת התוספות - רבנו תם
התוספות שם מקשים על רש"י, שמהתוספתא והגמרא בערכין עולה שקטן שהגיע לגיל חינוך חייב בתפילין, ולאור זאת מבארים את המשנה במסכת ברכות על קטן שלא הגיע לגיל חינוך, ולכן הוא פטור מתפילין, אך קטן שהגיע לגיל חינוך (ויודע כמובן לשמור את התפילין בגוף נקי וכו' כמו שיתבאר בהמשך) חייב בתפילין:

### שיטת הרשב"א
הרשב"א מסכים עם התוספות שכאשר הקטן יודע לשמור תפיליו בטהרה, אביו רוכש לו תפילין, ומחדש הרשב"א שגם רש"י שלכאורה אמר שקטן אינו חייב, יודה ויסכים אם הקטן יכול לשמור את התפילין בטהרה, וכדעת התוספות.

### שיטת ספר העיטור
מאידך, דעת ספר העיטור היא שקטן פטור מתפילין, כפי העולה מהמשנה במסכת ברכות, ו'קטן היודע לשמור תפילין' הכוונה לנער בן 13 שנה, המסוגל לשמור על קדושת התפילין, שהוא למעשה נחשב הלכתית ל'גדול' שחייב במצוות: .

### פסיקת הראשונים
דעת רובם הגדול של הראשונים כדעת התוספות, שאכן ישנו חיוב לחנך קטן למצוות תפילין.

## פסיקת ההלכה
רבי יוסף קארו, בספרו בית יוסף, אינו מקבל את פירושו של העיטור המוציא את התוספתא מפשוטה, ובנוסף לכך רובם הגדול של הראשונים חולקים עליו:

וכן פסק בשולחן ערוך: .

אולם הרמ"א, חלק עליו וכתב: .

והביאור הלכה פירש שם שיש מקום להתחשב גם באופיו של הילד, שאם ניכר עליו שכבר בגיל 12 הוא כבר כשיר להנחת תפילין מתוך שמירה על כבודם, יש לחנכו לכך כבר אז - **וכן נהגו** - .

## המנהג
בפועל בקרב ארצות הספרדים נהגו לחנך קטן לתפילין כאשר הגיע לגיל חינוך, לפני גיל שלוש עשרה. וכן נהגו בארץ ישראל, מרוקו, אלג'יריה, תוניס, סלוניקי, איזמיר, חאלב וכן מנהג בני עדות המזרח תימן. אולם בקרב יוצאי אשכנז ישנם כמה מנהגים סביבות גיל שלוש עשרה, ורבים נוהגים להקדים חודש אחד לפני בר המצווה, ויש המקדימים שניים או שלושה חודשים לפני גיל שלוש עשרה.

## הערות שוליים

קטגוריה:מנהגים יהודיים
קטגוריה:מצוות ותקנות דרבנן
קטגוריה:מצוות האב על הבן
קטגוריה:תפילין
ניסאן פאו

**ניסאן פאו** (באנגלית: **Nissan Pao**) היא מכונית סופרמיני, 3 דלתות האצ'בק, אשר יוצרה על ידי יצרנית המכוניות היפנית **[[ניסאן]]** בין השנים 1989–1991.

דגם ה"ניסאן פאו" הוצג לראשונה בתערוכת המכוניות בטוקיו באוקטובר 1987.

מדגם זה יוצרו 31,321 יחידות בלבד.

## דגמי "ניסאן פאו"
* Pao w
* Pao canvas top w

### גרסאות "ניסאן פאו"
* גרסת גג סגור
* גרסת גג ברזנט

## ניסאן פאו
* 3 דלתות
* הגה כח
* רדיו AM/FM + רשמקול (2 רמקולים אחוריים)
* מגב (לסירוגין)
* שעון אנלוגי
* חגורות בטיחות ללא מתח (במושבים הקדמיים)
* מושב הנהג מותאם לגובה

## תמונות

קובץ:Nissan Pao.jpg | ניסאן פאו
קובץ:NissanPao-rear.jpg | ניסאן פאו
קובץ:Pao interior (14514203665).jpg | ניסאן פאו – מבט לשעוני הבקרה
קובץ:Nissan Pao rear.jpg | ניסאו פאו
קובץ:Nissan Pao motif - Flickr - exfordy.jpg | לוגו ניסאן פאו (מתחת למכסה המנוע הקדמי)
קובץ:Nissan Pao (5646361224).jpg | ניסאן פאו
קובץ:NissanPao.jpg | ניסאן פאו
קובץ:Nissan Pao 1989 Castle Hedingham 2008.JPG | ניסאן פאו


## ראו גם
* ניסאן
* ניסאן פינו

## לקריאה נוספת
* ניסאן פאו (thetruthaboutcars)

## קישורים חיצוניים

* ניסאן פאו (1:44 דקות), יו-טיוב
* ניסאן פאו (3:58 דקות), יו-טיוב
* ניסאן פאו, שנת 1989 - מבחן דרכים (21:49דקות), יו-טיוב
* קטלוג פאו (minkara.carview - Pao Catalog) (יפנית)

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1987
פאו
קטגוריה:כלי רכב יפניים
נבחרת גביע דייוויס של ברזיל

**נבחרת גביע דייוויס של ברזיל** היא נבחרת טניס הגברים הלאומית של ברזיל ששיחקה בבית העליון של גביע דייוויס.

הנבחרת הופיע לראשונה בשנת 1932. במהלך התקופה היא שיחקה 174 משחקים וניצחה ב-95.

## הישגים
* חצי הגמר - 1992, 2000
## קישורים חיצוניים
* נבחרת ברזיל בטניס – דף הנבחרת מאתר גביע דייוויס

## הערות שוליים

ברזיל
טניס
קטגוריה:ברזיל: טניס
מירן חקוביאן

**מירן חקוביאן** (בארמנית: **Միհրան Հակոբյան**; נולד ב-18 בפברואר 1984) הוא פסל ארמני. הוא יצר את פסל ויקיפדיה שבסלוביצה.

## ביוגרפיה
מירן חקוביאן נולד בסטפנקרט, ארמניה. אביו, הפסל ארמן חקוביאן (1990-1941) נהרג במלחמת נגורנו קרבאך. בין השנים 2000 ל-2006 הוא למד פיסול במכללה הלאומית של ירוואן לאומנויות. לאחר מכן עבד במקצועו בארמניה וברוסיה, השתתף במספר תערוכות בסטפנקרט ובירוואן.

בשנת 2001, הוא הפך לחבר באיחוד האמנים של נגורנו קרבאך. בשנת 2011, הוא השתתף בסימפוזיון בינלאומי בנושא פיסול בשושה. חקוביאן יוצר לרוב פסלים העשויים מאבן, עץ או ברונזה. מ-2010 עד 2013 הוא למד פילולוגיה פולנית במכללת פולוניקום בסלוביצה. ב-2012, חקוביאן קיבל מלגה מקרן קולסציק הפולנית.

חקוביאן יצר את פסל ויקיפדיה שבסלוביצה מטעם מנהל מכללת פולוניקום (המכללה שבה למד), קשישטוף ווֹיְצֶ'כובסקי. ב-22 באוקטובר 2014 הפסל נחנך בכיכר פרנקפורט. התקציב לפסל מומן על ידי עיריית סלוביצה בסך של 62,000 זלוטי.

מאז 2011, חקוביאן התמחה בעבודה בתחום ההנפשה במחשב. הוא יצר מספר הנפשות, ביניהם הוא יצר סרטים שבהם מעורבות דמויות המפוסלות מפלסטלינה, הנועדו לפרסם את מכללת פולוניקום ולימודים בפולין לתלמידים מרחבי העולם. בשנת 2013, הוא קיבל את פרס הקהל על סרט האנימציה שלו "מטרייה", המבוסס על סיפור של לאוניד ינגיברוב, שהוצג בתחרות קרן הסרט הקצר במוסקבה.

## קישורים חיצוניים

* 
* העבודות של מירן חקוביאן Новая Литература

## הערות שוליים

קטגוריה:פסלים
קטגוריה:אמנים ארמנים
קטגוריה:ארמנים שנולדו ב-1984
Lemonade (שיר של אלכסנדרה סטאן)

"**Lemonade**" (בעברית: "**לִימוֹנָדָה**") הוא סינגל שהוקלט על ידי הזמרת הרומניה אלכסנדרה סטאן, מתוך ההוצאה המחודשת לאלבום הבכורה שלה, . השיר יצא לאור ב-12 ביוני 2012, כסינגל הראשון מתוך האלבום.

עם יציאתו זכה השיר לשבחים רבים מכל מבקרי המוזיקה אשר כינו אותו, כ-"קליט", "טרי" וגולת הכותרת מהאלבום, ואף אחד מהם חזה כי השיר יזכה להצלחה רבה ברדיו. אותו מבקר השווה את השיר ליצירותיהם של בריטני ספירס, קליס וליידי גאגא. בטקס הענקת פרסי רדיו רומניה בשנת 2013, קיבל השיר מועמדות בקטגוריית - "Radio România Junior".

הווידאו קליפ הנלווה שצולם לשיר הועלה ליוטיוב ב-4 ביוני 2012, והוא צולם על ידי יוליאן מוגה בבופטאה, שברומניה. השיר זכה להצלחה רבה בעולם, ובשיאו הצליח להגיע אל המקום ה-1 במצעד הבולגרי.

## רקע וכתיבה
השיר נכתב והופק על ידי מרסל פרודן ואנדריי נמירסקי, בדומה לרוב שיריה של סטאן. השניים גם כתבו את להיטה הגדול ביותר, "Mr. Saxobeat". השיר הוא בסגנון הרגאיי-פופ, הדאבסטפ ו-EDM, ובו ניתן לשמוע קולות רקע של מפוחית ואקורדיון.

## וידאו קליפ
הקליפ הועלה לערוצם של חברת התקליטים של סטאן - "maanstudio", ב-4 ביוני 2012. בקליפ נראית סטאן, כשהיא מכינה לימונדה בביתה. לאחר מכן היא מרימה טלפון לבן אדם ששמו לא מוזכר, ויוצאת לרחוב. בסצנה שבה סטאן נמצאת ברחוב, ניתן לראותה כשהיא לבושה בשמלה שעליה יש הדפסים של לימונים. בסמוך לכך, היא ותושבי העיר פוצחים במסיבת רחוב, ורוקדים לצלילי השיר.

מונה הצפיות של הקליפ נכון לנובמבר 2017, עומד על כ-80 מיליון צפיות, דבר אשר הופך אותו לשני הנצפה ביותר של סטאן.

## מיקומי שיא
השיר זכה להצלחה נאה במצעדים, ובשיאו הגיע אל המקום ה-1 במצעד שבבולגריה.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלכסנדרה סטאן
קטגוריה:שירים באנגלית
קטגוריה:שירים על הקיץ
קטגוריה:שירים על מזון ושתייה
יחסי יוון–מלזיה

**יחסי יוון–מלזיה** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[מלזיה]]**. ראש מדינת מלזיה ביקר ביוון באוגוסט 2004 ולקח חלק בטקס הפתיחה של המשחקים האולימפיים באתונה. הסחר הבילטרלי בין שתי המדינות עמד ב-2016 על 93.1 מיליון דולר אמריקאי, הסחר בין שתי המדינות מגוון ושום סחורה לא השתלטה על חלק עיקרי מהייבוא/ייצוא.

## נציגויות
* יוון אינה מיוצגת במלזיה בדרג השגרירות אלא באמצעות שגרירותה בג'קרטה, בירת אינדונזיה. יוון מיוצגת במלזיה באמצעות קונסוליית כבוד שהיא מחזיקה בקואלה לומפור, בירת המדינה.
* מלזיה אינה מיוצגת ביוון בדרג השגרירות אלא באמצעות שגרירותה בבודפשט, בירת הונגריה. מלזיה מיוצגת ביוון באמצעות קונסוליית כבוד שהיא מחזיקה באתונה, בירת המדינה.

## קישורים חיצוניים

* Malaysia - Greece's Bilateral Relations, היחסים הדיפלומטיים של יוון עם מלזיה, משרד החוץ היווני.

## הערות שוליים

קטגוריה:ערכים ללא קטגוריות פיזיות - יחסי חוץ
שלדג העצים

**שַׁלְדָּג העצים** (שם מדעי: *Halcyon senegalensis*) הוא מין עוף הנמנה עם משפחת השלדגיים שמסדרת הכחלאים.
שלדג זה נפוץ באפריקה שמדרום לסהרה. לשלדג תפוצה רחבה וגודל אוכלוסייה יציבה.

## תיאור
גודל של שלדג העצים כ-23 ס"מ. זכרים שוקלים 41–60 גרם ואילו הנקבות שוקלות 55–64 גרם. הגב, הזנה ובחלק התחתון של הכנפיים בצבע כחול בוהק. ראשו, צווארו ופלג גופו התחתון בצבע לבן. החלק העליון של הכנפיים בצבע שחור. מקורו ארוך וחד כאשר החלק העליון של המקור בצבע אדום והתחתון בצבע שחור. רגליו בצבע אפור. לשלדג העצים פס שחור שנמשך מאחורי העין עד לצווארו.

## מידע טקסונומי
המין תואר לראשונה ב-1766 על ידי החוקר השוודי קארולוס ליניאוס בשם המדעי Alcedo senegalensis.
הסיווג לסוג Halcyon בוצע על ידי החוקר הבריטי ויליאם סואינסון ב-1821, כאשר השם של שלדג העצים מהווה את שם של כל תת-המשפחה שלדגי עצים.
מקור השם Halcyon מיוונית, המילה alkuōn - ציפור שמופיעה במיתולוגיה יוונית כשליח שביקש מהאלים להרגיע את הים וכך הפך לסמל למזל טוב, בעיקר בקרב יורדי ים. מקור השם בעברית הוא הלחם בסיסים של "שולה דגים".

### תת-מינים
לשלדג זה מוכרים 3 תת-מינים:
* *H. s. fuscopileus* – נפוץ במרחב שבין סיירה לאון, דרום ניגריה, הרפובליקה הדמוקרטית של קונגו עד לצפון אנגולה.
* *H. s. senegalensis* – נפוץ במרחב שבין סנגל וגמביה לאתיופיה וצפון טנזניה. פריטים מאזור התפוצה הצפוני נוהגים לנדוד בחורף אל אזור התפוצה הדרומי.
* *H. s. cyanoleuca* – נפוץ באזור שבין דרום אנגולה ומערב טנזניה עד לדרום אפריקה. פריטים מאזור התפוצה הדרומי נוהגים לנדוד בחורף אל אזור התפוצה הצפוני.

## התנהגות
שלדג אגרסיבי וטריטוריאלי. נוהג לאכלס אזורים מיוערים וסוואנה. פריטים המאכלסים אזורי סוואנות נוהגים לנדוד לאזורים מיוערים בתחילת נובמבר ולחזור אל אזור הסוואנה באזור אמצע אפריל, הנדידה מתבצעת בשעות הלילה.

ממוזער|שלדג עצים מציג את כנפיו
### תזונה
בניגוד לשמו, שלדג זה לא ניזון מדגים, אלא ממגוון של חסרי חוליות כדוגמת: חגבאים, חיפושיות, צרצריים וחסרי חוליות נוספים, לעיתים גם לטאות קטנות ונחשים קטנים. לעיתים נדירות ניזון גם מגוזלים של ציפורים קטנות כדוגמת שתאי אדום-מקור. שיטת הצייד: השלדג נח על נקודת תצפית גבוהה, לרוב ענף, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.
### רבייה
עונת הרבייה מתרחשת בין נובמבר למרץ. לשלדג העצים התנהגות חיזור מרהיבה שבה הזכר קורא בקול גבוה ובסופו מציג את כנפיו. נוהג לקנן בחורי עצים שלרוב נקדחו על ידי נקריים, הנקבה מטילה 2–4 ביצים שעליהם שומרים 2 בני הזוג למשך כ-5 שבועות.

## גלריה

Woodland Kingfisher ( Halcyon senegalensis) RWD.jpg|ממוזער|שלדג העצים בטנזניה.
Woodland Kingfisher6.jpg|ממוזער|שלדג העצים.
Woodland kingfisher.jpg|ממוזער|שלדג העצים באוגנדה.
HalcyonSenegaloides.jpg|ממוזער|איור של שלדג העצים
Halcyon_senegalensis_prey.jpg|ממוזער|שלדג העצים שלכד נחש קטן
Woodland_Kingfisher_(Halcyon_senegalensis)_(17264436365).jpg|ממוזער|שלדכ עצים שלכד חגב


## קישורים חיצוניים

* Woodland kingfisher - Species text in The Atlas of Southern African Birds.
* Xeno-canto: audio recordings of the woodland kingfisher

## הערות שוליים

קטגוריה:טקסונים שתוארו בידי קארולוס לינאוס
קטגוריה:שלדגיים
קטגוריה:בעלי חיים שתוארו ב-1766
קטגוריה:טנזניה: עופות
קטגוריה:קניה: עופות
קטגוריה:אוגנדה: עופות
קטגוריה:הרפובליקה הדמוקרטית של קונגו: עופות
קטגוריה:ניגריה: עופות
קטגוריה:עופות הסוואנה האפריקנית
אלכסנדריה (רומניה)

**אלכסנדריה** (ברומנית: **Alexandria**) היא עיר ברומניה, בחבל מונטניה, שמשמשת כבירת מחוז טלאורמן. העיר שוכנת בדרום המישור הרומני, על הגדה הימנית של נהר ודאה.

העיר נמצאת בגובה 41 מטרים מעל פני הים ומשתרעת על פני 9.56 קילומטרים רבועים. מספר התושבים, נכון לשנת 2011, הוא 45,434. העיר נוסדה ב-1834, בנסיכות ולאכיה, לפי תוכניות של המהנדס האוסטרי אוטו פון מוריץ. שם העיר נבחר כמחווה לשליט ולאכיה באותה עת, אלכסנדרו דימיטריה גיקה, ששרידיו נמצאים בקתדרלה מקומית.

מעל 88% מהמקומיים הם רומנים וכ-2% צוענים.

## קישורים חיצוניים

* 
* 

קטגוריה:רומניה: ערים
קטגוריה:יישובים שהוקמו ב-1834
אלון ספיר

**אלון ספיר** (נולד ב-26 במרץ 1994 בחולון) הוא מאמן כדורסל וכדורסלן עבר ישראלי ששיחק בעמדת הפאוור פורוורד במספר קבוצות בליגת העל ובליגה הלאומית וכיום משחק במכבי באר יעקב מהליגה הארצית ומשמש כמאמנה של מכבי קריית גת מהליגה הלאומית. בנוסף משמש כמאמן מנטלי עבור בני נוער וילדים.

## קריירה
ספיר החל את הקריירה שלו בקבוצת הילדים של הפועל חולון. בתיכון החל לשחק בקבוצה הנוער של חולון ולאחר מכן עבר לשחק בקבוצת הכדורסל של אקדמיית וינגייט.

בסיום גיל הנוער הצטרף לקבוצת טריומף ליוברצי מליגת VTB ובמדיה שיחק עונה אחת שלאחריה שב לישראל.

לאחר שובו לישראל הוחתם ספיר לארבע שנים בקבוצת הבוגרים של הפועל חולון מליגת העל.

בעונתו הראשונה (2014/15) בקבוצה שותף ספיר ב-24 משחקים בממוצע של 6.6 דקות למשחק ליגה בהן קלע בממוצע נק' אחת במהלך אותה עונה קיבל ספיר את אמונו של מאמן הקבוצה אלעד חסין ששיתף אותו במשחקי הפלייאוף בהן שיחק 13.3 דקות בממוצע וקלע 2.8 נק' נתון גבוה יחסית לעונה הסדירה.

בעונתו השנייה (2015/16) בחולון שיחק ספיר כחצי עונה שבהלכה שותף ב־14 משחקים עם ממוצע של 9.8 דקות למשחק ו־1.8 נק', בעקבות פיטוריו של המאמן אלעד חסין והחלפתו בדן שמיר התערער מיקומו של ספיר בקבוצה ובמהלך אותה עונה הושאל להפועל אילת.

במהלך עונה זו שותף ב-16 משחקים בהן שיחק בממוצע 5.8 דק' בסיום אותה עונה השתתף ספיר גם במשחקי הפלייאוף בהם שיחק בארבעה משחקים ו־5.2 דק' בממוצע למשחק.
בעונה שלאחריה (2016/17) המשיך ספיר לשחק תחת מדיה של הפועל אילת כאשר הוא תחת חוזה השאלה מהפועל חולון.

בעונה זו הרבה ספיר לשחק ביחס לעונות קודמות ושותף בכ-27 משחקים ושיחק 11.6 דק' בממוצע בליגה כפול מבעונתו הקודמת, גם במשחקי הפלייאוף של אותה השנה שיחק ספיר כ-11 דקות בממוצע.
ממוזער|אלון ספיר במדי גליל עליון 2021
באוגוסט 2017 חתם ספיר במכבי קריית גת מהליגה הלאומית. ועימה הגיע לגמר הפלייאוף.

באוגוסט 2018 חתם ספיר בהפועל גליל עליון. והגיע לגמר פלייאוף בפעם השנייה ברציפות.

ב-21 בינואר 2019 קבע ספיר את שיא הנקודות שלו (34) בניצחון גליל עליון על הפועל חיפה. ב-11 באוגוסט של אותה שנה סיכם באליצור "איתו" אשקלון.

ב-7 ביוני 2020 חתם בהפועל ירושלים עד לסיום עונת 2019/2020,

וב-26 באוגוסט שב להפועל גליל עליון ושימש כקפטן הקבוצה.עימה זכה באליפות המדינה והעפלה לליגת העל, והוביל את הקבוצה בפלייאוף הגמר עם 17 נקודות בממוצע.

ב-28 בינואר 2022 עבר להפועל עפולה.

לקראת עונת 2024/2025 חתם במכבי אליצור פתח תקווה מהליגה הארצית.
## כמאמן
לקראת עונת 2025/2026 מונה למאמנה של קריית גת במקומו של עמיר עוזי.

## קישורים חיצוניים

* אלון ספיר, באתר איגוד הכדורסל הישראלי

## הערות שוליים

קטגוריה:כדורסלנים ישראלים
קטגוריה:כדורסלנים ישראלים ברוסיה
קטגוריה:כדורסלני הפועל חולון
קטגוריה:כדורסלני מכבי קריית גת
קטגוריה:כדורסלני הפועל אילת
קטגוריה:כדורסלני מכבי פתח תקווה
קטגוריה:כדורסלני אליצור "איתו" אשקלון
קטגוריה:ישראלים שנולדו ב-1994
Get Back (ASAP)

**** (בעברית: **קבל חזרה (בהקדם האפשרי)**) הוא סינגל שהוקלט על ידי הזמרת הרומניה אלכסנדרה סטאן, מתוך אלבום הבכורה שלה, Saxobeats. השיר יצא לאור ב-12 ביוני 2011, כסינגל השני מתוך האלבום.

הקליפ הנלווה שיצא לשיר הועלה ליוטיוב ב-20 ביוני 2011, והוא משמש כקליפ המשך לקליפ שיצא עבור הסינגל הראשון מן האלבום, "Mr. Saxobeat". לשיר יצאה גרסת רמיקס, אשר לה צולם קליפ נוסף.

עם יציאתו נכנס השיר היישר אל המקום ה-1 במצעד הסלובקי, ה-2 במצעד שבפולין, וה-10 בישראל.

## רקע וכתיבה
השיר כקודמו, נכתב והופק על ידי מרסל פרודן ואנדריי נמירסקי. השיר הוא בסגנון הדאנס, בדומה לכל השירים מן אלבום הבכורה של סטאן.

מבקרי המוזיקה הפנו כלפי השיר שבחים רבים, ואף טענו כי הוא מזכיר את הלהיט הגדול ביותר של סטאן, "Mr. Saxobeat".

## וידאו קליפ
הקליפ של השיר מתחיל כאשר ניתן לראות את סטאן, כשהיא יושבת על כיסא, פושטת את מדי המשטרה שגנבה משוטר בקליפ לשיר, "Mr. Saxobeat". לאחר מכן, ניתן לראותה כשהיא נכנסת לבר ומתחילה לשיר. לבסוף, הסועדים מתחילים לפצוח במריבה ופותחים בקטטה המונית, שבעקבותיה מושלכים חפצים לכל עבר.

בנוסף, צולם קליפ מלא לגרסת רמיקס מצליחה שיצאה לשיר, ובו ניתן לראות את סטאן כשהיא לבושה בבגדים שונים. בין לבין ניתן לראותה כשהיא תחת מפל מים, רוכבת על שרשרת העשויה מברזל, וכדומה.

מונה הצפיות של הקליפ נכון לנובמבר 2017, עומד על כ-80 מיליון צפיות, דבר אשר הופך אותו לשני הנצפה ביותר של סטאן.

## מיקומי שיא
השיר זכה להצלחה רבה במצעדים, ואף הצליח לשחזר את הצלחת הסינגל הראשון מן האלבום, "Mr. Saxobeat".

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלכסנדרה סטאן
קטגוריה:שירים באנגלית
יחסי בהוטן–צרפת

**יחסי בהוטן–צרפת** הם היחסים הכלכליים והגישושים המדיניים שבין **[[בהוטן|ממלכת בהוטן]]** לבין **[[צרפת|הרפובליקה הצרפתית]]**. בין צרפת לבהוטן מעולם לא כוננו יחסים דיפלומטיים כחלק ממדיניות הבידוד של בהוטן, אם כי מתקיים סחר מזערי עד זניח בין שתי המדינות. נושאים הנוגעים לדיפלומטיות מנוהלים בשגרירות צרפת בהודו ובהוטנים הזקוקים לקבל שירותים קונסולריים מצרפת צריכים להגיע לקולקטה לקונסוליה הצרפתית בה.

## קישורים חיצוניים

* France and Bhutan, משרד החוץ הצרפתי.

קטגוריה:ערכים ללא קטגוריות פיזיות - יחסי חוץ
Viasat Film

**Viasat Film** היא קבוצה של ערוצי טלוויזיה בכבלים ובלוויין המשודרים במדינות סקנדינביה ונמצאים בבעלות Modern Times Group.

## היסטוריה
Viasat Film התחיל לשדר בבעלות Kinnevik ב-27 באוגוסט 1989 באמצעות לוויין Astra 1A, תחת השם TV1000. ביוני 1991 הודיע TV1000 כי יתמזג עם ערוץ סרטים נוסף בשם SF Succé. המיזוג הרחיב את התוכן שהערוץ שידר בשוודית. כמו כן הדבר הגביר את היכולת של הערוץ להתחרות עם ערוץ FilmNet שהיה ערוץ הסרטים המוביל באותה עת.

המיזוג התקיים ב-1 בספטמבר 1991. השם בתחילת שידורי הערוץ היה "TV1000 Succékanalen" אך הוא לא התקבל בקרב הצופים.

היות ש-TV1000 היה הרבה יותר גדול מ-SF Succé, חברת Kinnevik החזיקה ב-75% מהערוץ החדש, כאשר הבעלים של הערוץ השני החזיקו ב-25% ממניות הערוץ החדש. כאשר Kinnevik חילקה את הערוצים שבבעלותה ל-MTG, ערוץ TV1000 לא נכלל בחלוקה, בשל בעלי המניות האחרים, אך לאחר שנרכשו יתר המניות הערוץ צורף ל-MTG.

בפברואר 1995 הושק ערוץ אחות בשם TV1000 Cinema (או בקצרה Cinema). מפעילי חברות הכבלים היססו בתחילה להוסיף את הערוץ לשידוריהם, מה שגרם לסגירת ערוץ אחר בשם FilmMAX בנובמבר 1995 בניסיון להחליף את הערוץ ב-Cinema. ב-15 באפריל בשנת 2000, כש-Viasat השיקה את השידור הדיגיטלי שלה, TV1000 ו-Cinema קיבלו שני אפיקים.

ב-1 בספטמבר 2004 ביצעה TV1000 שינוי משמעותי, ערוץ Cinema ואחרים נסגרו ובמקומם נפתחו 4 ערוצי סרטים חדשים: TV1000 Family, TV1000 Action, TV1000 Nordic ו-TV1000 Classic.

בתחילת 2008 השיקה TV1000 ערוץ ראשון בחדות גבוהה, שנקרא TV1000 HD.

ב-16 בפברואר 2009 הושק ערוץ טלוויזיה שמיני, TV1000 Drama, בדנמרק, נורווגיה, פינלנד ושוודיה. באותה עת, החליפו ערוצי TV1000 את הסמליל שלהם בעיצוב חדש.

ב-2 בינואר 2012 פורסם כי ערוצי TV1000 ישנו את שמותיהם ל-Viasat Film החל מ-3 במרץ 2012 במדינות סקנדינביה. TV1000 עדיין זמין במרכז אירופה תחת השם TV1000 East.

ב-23 באפריל 2014 שינתה Viasat שוב את הרכב הערוצים, כאשר ערוץ Viasat Film Nordic נסגר והוחלף בידי ערוץ Viasat Film Comedy. כמו כן ערוצים Viasat Film Classic ו-Viasat Film Action צמצמו את שעות השידור שלהם.

ב-10 בנובמבר 2015 שינתה Viasat את הרכב הערוצים, כאשר ערוצים Viasat Film Classic ו-Viasat Film Drama נסגרו והוחלפו בידי Viasat Film Hits ו-Viasat Series. כמו כן ערוצים אחרים שבוע לשדר תוכן לילדים.

### שידור
TV1000 הועבר באמצעות D2-MAC במערכת ההצפנה EuroCrypt. הערוץ הועבר במקור דרך לוויין Astra 1A, ומאוחר יותר דרך הלוויין Intelsat 707. כיום הגרסה הסקנדינבית של הערוץ מועברת דיגיטלית ומוצפנת דרך מערכת VideoGuard בחבילת ערוצי Viasat באמצעות לוויין Astra 4A.

### שידור בין לאומי
בתחילה הערוץ היה זמין רק בסקנדינביה. במרץ 2003 החל הערוץ ליצור קשר עם המדינות הבלטיות ומדינות מזרח אירופה אחרות. TV1000 בלקן, ערוץ עם גרסה המכוונת למדינות הבלקן שהושק בשנת 2006. הערוץ הבא שהושק היה TV1000 בפולין, בתחילת 2007.

באפריל 2008 הושק ערוץ פרימיום חדש למדינות הבלטיות שנקרא TV1000 Premium. ב-1 בספטמבר 2008 הושקה TV1000 Action East באוקראינה, אסטוניה, בלארוס, מולדובה, קזחסטן, גרוזיה, לטביה וליטא.
TV1000 זמין גם ברומניה.

## ערוצים
### כיום
* Viasat Film Action
* Viasat Film Comedy
* Viasat Film Family
* Viasat Film Hits
* Viasat Film Premiere

### בעבר
* Cinema 1 (הוחלף בידי Viasat Film Action)
* Cinema 2
* Cinema 3
* TV1000 2
* TV1000 3
* TV1000 Plus One

## ראו גם
* Viasat
* Modern Times Group

## קישורים חיצוניים
* 

## הערות שוליים

קטגוריה:ערוצי טלוויזיה
עמיחי כספי

**עמיחי כספי** (1912–1993) היה אתלט ישראלי. בעל 4 מדליות מהמכביות (הראשונה 1932 והשנייה 1935), אלוף ושיאן ארץ ישראל הראשון בריצת 110 מטר משוכות ושיאן ארץ ישראל בקפיצה משולשת.

## ביוגרפיה
כספי התאמן בקבוצת מכבי תל אביב.

במכביה הראשונה שנערכה בשנת 1932 זכה כספי במדליית ארד בקפיצה לרוחק בתוצאה של 5.94 מטר, אחרי דוד וייט מארצות הברית (6.10 מטר) ופובל מצבא ארץ ישראל (5.98 מטר).

במכביה השנייה שנערכה בשנת 1935 זכה כספי ב-3 מדליות, 2 כסף ו-1 ארד. מדליות כסף, בריצת 110 מטר משוכות בתוצאה של 17.3 שניות, אחרי פ. סמית מדרום אפריקה (17.1 שניות) ולפני ג'יימס סנדלר מארצות הברית (18.3 שניות) ובקפיצה משולשת בתוצאה של 12.20 מטר, אחרי ברמן מצרפת (12.56 מטר) ולפני בנד מלטביה. מדליית ארד, בקפיצה לרוחק בתוצאה של 6.18 מטר, אחרי בדריך ווסר מצ'כוסלובקיה (6.44 מטר) וברמן מצרפת (6.27 מטר).

באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה כספי ב-5 מדליות, 2 זהב, 1 כסף ו-2 ארד. מדליות זהב, בריצת 110 מטר משוכות בתוצאה של 18.7 שניות, לפני אהרן פשיגודה ממכבי עתיד תל אביב (22.0 שניות) ומרטין פיידן ממכבי חיפה ובריצת שליחים 4x100 מטר (45.6 שניות) לפני מכבי חיפה (47.1 שניות) ומכבי עתיד תל אביב. מדליית כסף, בקפיצה משולשת בתוצאה של 12.08 מטר, אחרי יצחק חסן ממכבי חיפה (12.32 מטר) ולפני הרולד גינצבורג ממכבי עתיד תל אביב (11.79 מטר) ומדליות ארד, בקפיצה לגובה בתוצאה של 1.57 מטר, אחרי סם שטיינברג ממכבי תל אביב (1.62 מטר) ומרטין פיידן (1.57 מטר) ובקפיצה לרוחק בתוצאה של 6.015 מטר, אחרי סם שטיינברג שקבע שיא ארץ ישראל חדש של 6.33 מטר ומרדכי פייביסביץ ממכבי תל אביב (6.08 מטר).

בשתי תחרויות שנערכו במרץ 1936 קבע כספי בקפיצה משולשת שיא ארץ ישראל חדש של 12.45 מטר ובקפיצה לרוחק שיא אישי חדש של 6.34 מטר.

## שיאים אישיים
* ריצת 110 מטר משוכות: 17.3 שניות (1933)
* קפיצה משולשת: 12.45 מטר (1936)
* קפיצה לרוחק: 6.34 מטר (1936)

## קישורים חיצוניים
* 

## הערות שוליים

קטגוריה:אתלטים ארץ-ישראלים
קטגוריה:אלופי ישראל בריצת 110 מטר משוכות
קטגוריה:שיאני ישראל באתלטיקה
קטגוריה:ספורטאי מכבי תל אביב
קטגוריה:אישים הקבורים בבית הקברות ירקון
קטגוריה:ישראלים שנולדו ב-1912
קטגוריה:ישראלים שנפטרו ב-1993
יחסי המלדיביים–צרפת

**יחסי המלדיביים–צרפת** הם היחסים הדיפלומטיים הרשמיים שבין **[[צרפת|הרפובליקה הצרפתית]]** לבין **[[האיים המלדיביים|רפובליקת המלדיביים]]**.

## סקירה כללית
נשיא האיים מוחמד נשיד ביקר בפריז ב-13 באוגוסט 2011 על ידי שר המדינה. שר האקולוגיה הצרפתי חתם על הסכם עם עמיתו המלדיבי מוחמד אסלאם, במסגרתו הצטרפה המדינה להסכם פריז-ניירובי שנותן למדינות המשתתפות בו גישה לאנרגיה נקייה. השר ביקר מספר פעמים נוספות בפריז בשנת 2015 לאור הכנות לכנס האקלים ויישום ההסכמים בין שתי המדינות.

במלדיביים קיים סניף של "אליאנס פראנסז" מאז דצמבר 2009.

## נציגויות
* האיים המלדיביים אינם מיוצגים בצרפת בדרג השגרירות אלא באמצעות השגרירות שלהם בבריסל, בירת בלגיה. האיים מיוצגים בצרפת בדרג הקונסולרי באמצעות קונסוליה בפריז, בירת המדינה.
* צרפת אינה מיוצגת באיים המלדיביים בדרג השגרירות אלא באמצעות השגרירות שהיא מחזיקה בקולומבו, בירת סרי לנקה. צרפת מיוצגת באיים בדרג הקונסולרי באמצעות קונסוליה שהיא מחזיקה בבירתם מאלה.

## קישורים חיצוניים
* France and Maldives, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
ראש ממשלת בחריין

על פי חוקת בחריין, **ראש הממשלה** ממונה ישירות על ידי המלך, ואין צורך בלהיות חבר נבחר של מועצת הנבחרים.

עד מותו ב-11 בנובמבר 2020, ראש הממשלה היחיד אשר מונה מאז עצמאותה של המדינה היה ח'ליפה בן סלמאן אאל ח'ליפה, דודו של המלך המכהן, חמד בן עיסא אאל ח'ליפה.

## ראשי הממשלה של בחריין (1971–היום)

## קישורים חיצוניים

* 

## הערות שוליים

*
קטגוריה:בחריין: פוליטיקה
התזמורת הסימפונית NHK

[ממוזער|[לאזאר לוי עם התזמורת הסימפונית NHK, אוקטובר 1950]]
**התזמורת הסימפונית NHK** (ביפנית: **NHK交響楽団**) היא תזמורת סימפונית יפנית של תאגיד השידור של יפן ובסיסה בטוקיו. התזמורת מופיעה במספר אולמות, בהם אולם NHK, אולם סאנטורי ואולם הקונצרטים של האופרה העירונית של טוקיו.

התזמורת החלה את דרכה בשם "התזמורת הסימפונית החדשה" ב-5 באוקטובר 1926 והייתה התזמורת הסימפונית הראשונה של יפן. בהמשך שינתה את שמה ל"התזמורת הסימפונית היפנית". ב-1951, אחרי שקיבלה תמיכה כספית מ-NHK, אימצה לה התזמורת את שמה הנוכחי.

המנהל המוזיקלי האחרון של התזמורת היה ולדימיר אשכנזי, בשנים 2004 עד 2007. אשכנזי נושא עכשיו בתואר מנצח מהולל. שארל דיטואה, מנהלה המוזיקלי של התזמורת מ-1998 עד 2003, הוא עכשיו מנהל מוזיקלי אמריטוס. וולפגנג זאוואליש, מנצח כבוד מ-1967 עד 1994, החזיק בתור זה עד מותו. מנצחה הקבועים הנוכחיים של התזמורת הם יוזו טויאמה, מאז 1979, וטאדאקי אוטאקה, מאז 2010. הרברט בלומסטדט מחזיק בתואר מנצח כבוד מאז 1986. אנדרה פרווין היה מנצח אורח של כבוד בין השנים 2012 - 2019. בספטמבר 2022 התמנה פאביו לואיזי למנצחה הראשי הנוכחי של התזמורת.

## מנצחים קבועים ומנהלים מוזיקליים
ממוזער|מנצח התזמורת היסטאדה אוטאקה, 1942
* הידמארו קונוייה (ינואר 1926 - פברואר 1935)
* ג'וזף קניג (אפריל 1927 - אפריל 1929)
* ניקולאי שיפרבלאט (יולי 1929 - יולי 1936)
* יוזף רוזנשטוק (אוגוסט 1936 - ספטמבר 1946, מנצח במשרה מלאה; מרץ 1956 - מרץ 1957, מנצח ראשי)
* היסאטאדה אוטאקה (אפריל 1942 - פברואר 1951, מנצח במשרה מלאה)
* קאזואו יאמאדה (אפריל 1942 - יולי 1951, מנצח במשרה מלאה)
* שינ'איצ'י טאקאטה (אפריל 1944 - מאי 1951, מנצח במשרה מלאה)
* קורט וס (ספטמבר 1951 - אוגוסט 1954, מנצח ראשי)
* ניקלאוס אשבאכר (אוגוסט 1954 - מרץ 1956, מנצח ראשי)
* וילהלם לויבנר (מרץ 1957 - פברואר 1959, מנצח ראשי)
* וילהלם שיכטר (פברואר 1959 - מרץ 1962, מנצח ראשי)
* אלכסנדר רומפף (אוגוסט 1964 - יולי 1965, מנצח ראשי)
* הירויוקי איוואקי (פברואר 1969 - יוני 2006, מנצח קבוע)
* טאדאשי מורי (פברואר 1979 - מאי 1987, מנצח קבוע)
* יוזו טויאמה (פברואר 1979 - ממשיך, מנצח קבוע)
* הירושי ואקאסוגי (אפריל 1995 - יולי 2009, מנצח קבוע)
* שארל דיטואה (ספטמבר 1996 - אוגוסט 1998, מנצח ראשי; ספטמבר 1998 - אוגוסט 2003, מנהל מוזיקלי)
* ולדימיר אשכנזי (ספטמבר 2004 - אוגוסט 2007, מנהל מוזיקלי)
* טאדאקי אוטאקה (ינואר 2010 - ממשיך, מנצח קבוע)
* פאבו ירווי (אוקטובר 2016 - אוגוסט 2022, מנצח ראשי)
* פאביו לואיזי (ספטמבר 2022 - מנצח ראשי)

## מנצחים של כבוד ושאר מנצחים מעוטרים
* יוזף רוזנשטוק (אוקטובר 1985 - אוגוסט 1951)
* יוזף קיילברת (ינואר 1967 - יולי 1968)
* לוברו פון מאטאצ'יץ' (ינואר 1967 - ינואר 1985)
* וולפגנג זאוואליש (ינואר 1967 - אוקטובר 1994; נובמבר 1994 - פברואר 2013, מנצח כבוד, מהולל (laureate)
* אוטמר זואיטנר (ינואר 1973 - ינואר 2010)
* הורסט שטיין (מרץ 1975 - יולי 2008)
* הרברט בלומסטדט (ינואר 1986 - ממשיך)
* שארל דיטואה (ספטמבר 2003 - ממשיך, מנהל מוזיקלי אמריטוס)
* ולדימיר אשכנזי (ספטמבר 2007 - ממשיך, מנצח מהולל)
* אנדרה פרווין (ספטמבר 2012 - פברואר 2019, מנצח אורח של כבוד)

## קישורים חיצוניים

* 

## הערות שוליים

תזמורת סימפונית
NHK
NHK
NHK
NHK
1.000.000 (שיר)

**1.000.000** (בעברית: **מיליון**, מעוצב: **Million**) הוא סינגל שהקליטה הזמרת הרומניה אלכסנדרה סטאן בשיתוף הראפר הרומני קרלפרייט, מתוך אלבום הבכורה שלה, Saxobeats. השיר יצא לאור ב-20 בינואר 2012, כסינגל הרביעי והאחרון מתוך האלבום.

היה זה הסינגל הרביעי והאחרון מתוך האלבום, ולכן הצלחתו הייתה בינונית ביחס לשלושת הסינגלים הראשונים.

עם יציאתו נכנס השיר אל המקום ה-17 במצעד שברומניה, ה-34 במצעד האיטלקי, וה-21 במצעד הספרדי.

## רקע וכתיבה
השיר נכתב על ידי אנדריי נימירסקי, מרסל פרודן ומרסיאן אלין סוארה, והופק על ידי נימירסקי ופרודן. השיר הוא בסגנון הרית'ם אנד בלוז והפופ, כשברקע ניתן לשמוע כלי נגינה רבים, המשתלבים עם הסגנונות של השיר.

שיתוף הפעולה הזה הוא השני של השניים, כאשר הקודם לכך היה רמיקס לשיר "Mr. Saxobeat".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של "Prodan's label", שבבעלות סטודיו מען, ב-22 בדצמבר 2011. הקליפ צולם ובוים על ידי יוליאן מוגה, בבוקרשט שברומניה. על הבגדים שלבשה בקליפ דיברה סטאן בראיון ואמרה כי: "הבגדים היו חייבים להיות בסגנון יקר וזוהר, משולבים עם סגנון עירוני", לאחר התייעצות עם הסטייליסטית שלה אנדרה מוגה. הקליפ הוצג לראשונה ב-MTV ב-21 בדצמבר באותה שנה.

הקליפ נפתח עם קרלפרייט אשר רוכב על אופניים נוצצים מול רקע גרפיטי, בזמן שסטאן יושבת על מסך הטלוויזיה הניצב מולו. לאחר מכן, שניהם נמצאים בחדר מראות. הקליפ מסתיים כשהמסך הופך לכהה וסטאן מביטה לתוך המצלמה.

השיר זכה לביקורות מעורבות. אתר האינטרנט "Los 40 Principales" הצהיר כי הקליפ הוא בין הטובים שהוציאה סטאן.

## מיקומי שיא

## היסטוריית יציאות לאור

## קישורים חיצוניים

*סרטון השיר 1.000.000 באתר יוטיוב

## הערות שוליים

קטגוריה:שירי 2011
קטגוריה:סינגלים מ-2012
קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
Lollipop (Param Pam Pam)

**** (בעברית: **סוכרייה על מקל (פאראם פאם פאם)**) הוא סינגל הבכורה של הזמרת הרומניה אלכסנדרה סטאן, מתוך אלבום הבכורה שלה, Saxobeats. השיר יצא לאור ב-16 בדצמבר 2009, כסינגל הראשון מן האלבום, וכסינגל הראשון במהלך כל הקריירה של סטאן.

השיר יצא לראשונה ברומניה בלבד בשנת 2009. בעקבות ההצלחה הבינלאומית של סטאן ב-2010, עם "Mr. Saxobeat", השיר הופץ מחדש בקנדה, גרמניה, וארצות הברית בשנת 2011. הקליפ הנלווה שיצא לשיר כולל את סטאן ורקדניות אחרות, כשמאחוריהן רקע סגול; במהלך רוב סצנות הקליפ ניתן לראות את סטאן כשהיא מלקקת סוכרייה על מקל, כשם השיר. היא עצמה תיארה את השיר כ-"ידידותי ואמרה כי, המילים שלו מצחיקות", ואילו מבקרי המוזיקה שיבחו אותו על היותו - "שיר פופ קליט".

עם יציאתו נכנס השיר אל המקום ה-18 במצעד שברומניה.

## רקע, כתיבה וביקורת
השיר נכתב על ידי אנדריי נימירסקי, ומרסל פרודן, והופק על ידי פרודן בלבד. השיר הוא בסגנון פופ. חלק מהלחן של השיר נלקח משירה של הזמרת האמריקאית פרגי "Fergalicious", שיצא בשנת 2006, מתוך אלבום הסולו הראשון שלה, The Dutchess.

אתר המוזיקה Los 40 סקרו את השיר, תוך שדירגו את הקליפ שלו כקליפ הטוב ביותר של אלכסנדרה סטאן.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של חברת ההקלטות, אולטרה מיוזיק ב-9 בפברואר 2011. בקליפ נראית סטאן, כשכמה רקדניות לצידה, ואותה עם סוכרייה על מקל ביד. לאורכו ניתן לראותן כשהן רוקדות, משחקות עם שוט בצבע שחור, וכדומה.

מונה הצפיות של הקליפ נכון לנובמבר 2017, עומד על למעלה מ-18 מיליון צפיות.

## מיקומי שיא

## היסטוריית יציאות לאור

## קישורים חיצוניים

*סרטון השיר (Lollipop (Param Pam Pam באתר יוטיוב

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירים על מזון ושתייה
יחסי ברוניי–רוסיה

**יחסי ברוניי–רוסיה** הם היחסים הדיפלומטיים שבין **[[ברוניי|סולטנות נגארה ברוניי דארוסאלם]]** לבין **[[רוסיה|הפדרציה הרוסית]]**.

## נציגויות
* ברוניי מיוצגת ברוסיה בדרג השגרירות באמצעות שגרירות שהיא מחזיקה במוסקבה, בירת המדינה.
* רוסיה מיוצגת בברוניי בדרג השגרירות באמצעות שגרירות שהיא מחזיקה בבנדר סרי בגוואן, בירת המדינה.

## היסטוריה
250px|ממוזער|שמאל|הסולטאן הברוניי עם הנשיא פוטין
### בתקופה הסובייטית
בשנת 1987 קרא מיכאיל גורבצ'וב לכינון יחסים דיפלומטיים עם ברוניי. אף שהשגריר הסובייטי היושב בסינגפור קרא לכונן יחסים דיפלומטיים עם ברוניי ב-1988, הסולטאן לא אישר כינון יחסים דיפלומטיים עם אף אחת ממדינות הגוש הקומוניסטי. שלוש שנים מאוחר יותר, ב-1 באוקטובר 1991 הכריזו שתי המדינות על כינון יחסים דיפלומטיים לאחר תהליך מתמשך של דמוקרטיזציה בברית המועצות.

### במאה העשרים ואחת
בשנת 2000 הנשיא ולדימיר פוטין הגיע לבנדר סרי בגוואן כדי להשתתף בפסגת APEC שהתקיימה בה באותה השנה. לאחר הפגישה נפגש הנשיא עם סולטאן ברוניי בארמון נורול אימאן.

ב-6 ביוני-10 ביוני 2005, חסן אל-בולקיה, סולטאן ברוניי, ביקר בפעם הראשונה באופן רשמי ברוסיה. זהו היה הביקור הרשמי הראשון של ראש מדינה מברוניי ברוסיה. לדברי גנאדי צ'ופרין, חבר באקדמיה הרוסית למדעים, הביקור מהווה צעד רציני בהתפתחות היחסים הבילטרליים בין שתי המדינות.

ב-1 בדצמבר 2008 חתם ראש הממשלה ולדימיר פוטין על צו להקמת שגרירות רוסית בבנדר סרי בגוואן. אנדריי נסטרנקו, דובר משרד החוץ הרוסי, אמר כי הקמת שגרירות רוסית בבירת ברוניי תעזור לפתח את היחסים הבילטרליים בין רוסיה לברוניי ולהגביר את שיתופי הפעולה בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טג'יקיסטן–יוון

**יחסי טג'יקיסטן–יוון** הם היחסים הדיפלומטיים הרשמיים שבין **[[טג'יקיסטן|רפובליקת טג'יקיסטן]]** לבין **[[יוון|הרפובליקה ההלנית]]**. היחסים בין המדינות כוננו ב-1992. בין יוון לטג'יקיסטן מתקיים שיתוף פעולה בתחום הלוחמה המשותפת בטרור.

## נציגויות
* יוון אינה מיוצגת בטג'יקיסטן בדרג השגרירות אלא באמצעות שגרירותה במוסקבה, בירת רוסיה. יוון מיוצגת בטג'יקיסטן בדרג הצירות כאשר היא מחזיקה משרד דיפלומטי בדושנבה, בירת המדינה.
* טג'יקיסטן אינה מיוצגת ביוון בדרג השגרירות אלא באמצעות שגרירותה במוסקבה, בירת רוסיה.

## קישורים חיצוניים

* Tajikistan - Greece's Bilateral Relations, משרד החוץ היווני 
* Bilateral relations of Tajikistan with Greece, משרד החוץ של רפובליקת טג'יקיסטן 

קטגוריה:קצרמר יוון
נבחרת גביע דייוויס של קרואטיה

**נבחרת גביע דייוויס של קרואטיה** היא נבחרת טניס הגברים הלאומית של קרואטיה. שיחקה בעבר בבית העליון של גביע דייוויס.

הנבחרת הופיע לראשונה בשנת 1993, לפני זה טניסאים קרואטים היו חלק של נבחרת גביע דייוויס של יוגוסלביה. במהלך התקופה היא שיחקה 81 משחקים וניצחה ב-49.

## הישגים
* זכייה - 2005, 2018
* סגנית - 2016

## קישורים חיצוניים

* נבחרת קרואטיה בטניס – דף הנבחרת מאתר גביע דייוויס

## הערות שוליים

קרואטיה
טניס
טניס
נבחרת גביע דייוויס של יפן

**נבחרת גביע דייוויס של יפן** היא נבחרת טניס הגברים הלאומית של יפן שיחקה בעבר בבית העליון של גביע דייוויס.

הנבחרת הופיע לראשונה בשנת 1921, במהלך התקופה היא שיחקה 204 משחקים וניצחה ב-113.

ההישג של הנבחרת היה בהופעתה הראשונה בשנת 1921 כאשר היא התברגה למשחק הגמר.

## הישגים
* סגנית - 1921

## קישורים חיצוניים

* נבחרת יפן בטניס – דף הנבחרת מאתר גביע דייוויס

## הערות שוליים

יפן
טניס
מיטסוקה ויווט

**מיטסוקה ויווט** (באנגלית: **Mitsuoka Viewt**) היא מכונית משפחתית, 4 דלתות, בסגנון רטרו, אשר מיוצרת על ידי יצרנית המכוניות היפנית **"Mitsuoka Motor Co., Ltd"** משנת 1993 ועד היום.

דגם ה"מיטסוקה ויווט" דומה לדגם "Jaguar Mark 2" של יצרנית המכוניות יגואר הבריטית.

## דורות "מיטסוקה ויווט"

* דור ראשון (יוצר בין השנים 1993–2002)
* דור שני (יוצר בין השנים 2005–2010)
*דור שלישי (מיוצר בין השנים 2012 - עד היום)

## דגמי "מיטסוקה ויווט"

* מיטסוקה ויווט 1000 - (מנוע 997 סמ"ק, מודל "TA-K11")
* מיטסוקה ויווט 1200 - (מנוע 1198 סמ"ק, מודל "DBA-K13")
* מיטסוקה ויווט 1240 - (מנוע 1240 סמ"ק, מודל "DBA-AK12")
* מיטסוקה ויווט 1400 - (מנוע 1386 סמ"ק, מודל "DBA-BNK12")
* מיטסוקה ויווט 1500 - (מנוע 1498 סמ"ק, מודל "DBA-YK12")

## תמונות

קובץ:Mitsuoka Viewt 1994.jpg | מיטסוקה ויווט, שנת 1994, דור ראשון
קובץ:Mitsuoka Viewt (1st generation) rear.JPG | מיטסוקה ויווט, דור ראשון
קובץ:Mitsuoka Viewt 003.JPG | מיטסוקה ויווט, דור ראשון
קובץ:Tuned Mitsuoka Viewt (K11) front.jpg | מיטסוקה ויווט, דור ראשון
קובץ:Mitsuoka Viewt pic2.JPG|לוגו מיטסוקה ויווט
קובץ:Mitsuoka Viewt (K12) rear.JPG| מיטסוקה ויווט, דור שני
קובץ:Mitsuoka Viewt (K12) front.JPG | מיטסוקה ויווט, דור שני
קובץ:Mitsuoka Viewt K12 12LX interior.jpg | מיטסוקה ויווט, דור שני - מבט לתא הנהג
קובץ:Mitsuoka Viewt 011.JPG | מיטסוקה ויווט, דור שני
קובץ:The frontview of Mitsuoka Viewt 12ST (K13).jpg|מיטסוקה ויווט, דור שלישי
קובץ:Mitsuoka Viewt 12LX (K13) rear.JPG |מיטסוקה ויווט, דור שלישי - מבט לתא המטען
קובץ:Mitsuoka Viewt - Tokyo, Japan - DSC04595.jpg |מיטסוקה ויווט, דור שלישי
קובץ:Mitsuoka vehicles.JPG |4 דגמי "מיטסוקה " : מיטסוקה ויווט  - (שניה משמאל), מיטסוקה נואוארה - רביעית משמאל


## ראו גם
* מיטסוקה הימיקו
* מיטסוקה נואוארה
* מיטסוקה Galue

## קישורים חיצוניים

* מיטסוקה ויווט (1:40 דקות), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1993
קטגוריה:מכוניות רטרו
ויווט
גביע דייוויס 2016

**[[גביע דייוויס]] 2016** הייתה התחרות ה-105 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

נבחרת בריטניה שהייתה מחזיקת הגביע הודחה בחצי הגמר. המשחק על התואר התקיים בין נבחרת ארגנטינה לבין נבחרת קרואטיה בזגרב. הוא הסתיים עם התוצאה 2:3 לטובת ארגנטינה. בכך הם זכו בגביע בפעם הראשונה בתולדות הנבחרת.

## משחקי הבית העליון

### משחק הגמר

### העברות לקראת משחקי 2017
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* , , , ,  ו נותרו בבית העליון
*   עלו לבית העליון
*  ו ירדו לבתים האזוריים

## ישראל בגביע דייוויס
בתחרות שנת 2016, נבחרת ישראל שיחקה בבית אירופה-1. במשחקה הראשון היא שובצה נגד רומניה והפסידה.

בעקבות הפסד זה הנבחרת נפגשה עם נבחרת שוודיה על הזכות להישאר בבית אירופה-1 וניצחה אותה.

## קישורים חיצוניים

* אתר התחרות

קטגוריה:תחרויות טניס ב-2016
2016
2016
2016
2016
2016
2016
2016
2016
2016
2016
2016
2016
2016
תוכי חום-ראש

**תוכי חום-ראש** (שם מדעי: *Poicephalus cryptoxanthus*) הוא מין עוף הנמנה עם משפחת התוכיים, ונפוץ בדרום-מזרח אפריקה. לתוכי חום-ראש תפוצה רחבה ואוכלוסייתו נחשבת יציבה על אף ציד לא חוקי למטרת גידולו כתוכי מחמד, זאת בשל מזגו הנוח והשקט ההופך אותו לנפוץ בשבי האדם.

## תיאור
תוכי בצבע ירוק, פלג גופו התחתון בצבע ירוק בוהק וכנפיו בצבע ירוק כהה. פנים כנפיו בצבע צהוב. צווארו בצבע חום-אפור וראשו חום. זנבו בצבע זית-חום. עינו בצבע ירקרק-צהוב או צהוב. רגליו בצבע אפור. החלק העליון של המקור בצבע אפור כהה והתחתון בהיר. ישנם פריטים בעלי מספר נוצות צהובות בראש בצוואר ובכנפיים.
גודלו 22–25 ס"מ, אורך כנפיו 14–17 ס"מ, ומשקלו 115–150 גרם.

## מידע טקסונומי
המין תואר לראשונה ב-1854 על ידי החוקר הגרמני ויליאם פיטרס. מקור שמו המדעי מיוונית,kryptos שמשמעו חבוי ו-xanthos שמשמעו צהוב, מאחר שהחלק הפנימי של כנפי התוכי בצבע צהוב.

### תת-מינים
לתוכי חום-ראש מוכרים 3 תת-מינים הנבדלים זה מזה בצבעם ובגודלם:
* *P. cryptoxanthus cryptoxanthus* - נפוץ ממערב דרום אפריקה, דרום מוזמביק ודרום-מזרח זימבבואה.
* *P. cryptoxanthus tanganyikae* - לתת-מין זה צבעים בהירים יותר, יותר ירוק ופחות חום. נפוץ בצפון מוזמביק, דרום מלאווי, מזרח טנזניה ואזורי החופים בקניה.
* *P. cryptoxanthus zanzibaricus* - -נפוץ באיים זנזיבר ופמבה. ישנה מחלוקת בין חוקרים האם אכן מדובר בתת-מין נפרד.

## התנהגות
בטבע נצפה באזורי סוואנה, אזורים מיוערים ובמטעים. בדרך-כלל בלהקות של 4–12 פריטים, לעיתים בלהקות גדולות יותר של עד כ-40 פריטים. תזונתו מורכבת מזרעים, פירות, אגוזים וניצני עלים, לעיתים נדירות ניזון מזחלי חרקים. מין זה נחשב מזיק לחקלאות שכן פושט על שדות ומטעים.
### רבייה
עונת הרבייה משתנה בהתאם למיקום הגאוגרפי: בין אפריל לאוקטובר בדרום אפריקה, מאי במלאווי, יולי עד ספטמבר במוזמביק, ספטמבר-אוקטובר בזנזיבר.
מקנן בחורים בעצים. הנקבה מטילה 2–3 ביצים, עליהם היא שומרת למשך של 26–30 יום בזמן שהזכר מביא מזון. הגוזלים בוקעים עירומים ובעלי עיניים חומות. הגוזלים עוזבים את הקן לאחר כ-50–54 יום ונשארים בסביבתו למשך כ-28 יום נוספים בטרם נעשים עצמאיים.

## גלריה

Poicephalus cryptoxanthus -Kruger Park, South Africa-8.jpg|ממוזער|תוכי חום-ראש, הפארק הלאומי קרוגר
Poicephalus_cryptoxanthus_-caged.jpg|ממוזער|תוכי חום-ראש בשבי.
Brown-headed Parrot (Poicephalus cryptoxanthus) (6001313591).jpg|ממוזער|תוכי חום-ראש ניזון מפירות.
Poicephalus_cryptoxanthus_-KwaZulu-Natal,_South_Africa-8.jpg|ממוזער|תוכי חום-ראש בדרום אפריקה.
PioniasFuscicapillus, crop.jpg|איור של תוכי חום-ראש.


## קישורים חיצוניים

*Guide to the Senegal Parrot and its family. By M.S. Allan & D. Deter. Barron's. 

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי וילהלם פטרס
קטגוריה:תוכיים
קטגוריה:טנזניה: עופות
יחסי סרי לנקה – צרפת

**יחסי סרי לנקה–צרפת** הם היחסים הדיפלומטיים הרשמיים שבין **[[סרי לנקה|הרפובליקה הדמוקרטית הסוציאליסטית של סרי לנקה]]** לבין **[[צרפת|הרפובליקה הצרפתית]]**.

## סקירה כללית
על פי משרד החוץ הצרפתי: "הרשויות הצרפתיות וסרי לנקה מקיימות דיאלוג שוטף בנושאים פוליטיים וכלכליים."

שר החוץ של סרי לנקה, מנגלה סמארוואירה, ביקר בפריז ביוני 2016 ונפגש עם עמיתו, עם שר המדינה לסחר חוץ, התפוצות והתיירות, ועם שר המדינה לפיתוח התרבות הצרפתית.

מרטין פינוויל, שר המדינה הצרפתי לענייני מסחר, עסקים קטנים וסולידריות חברתית, ביקר בקולומבו בנובמבר 2016 ונפגשה עם ראש הממשלה, שר החוץ ושר התיירות.

## נציגויות
* סרי לנקה מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה.
* צרפת מיוצגת בסרי לנקה בדרג השגרירות באמצעות שגרירות שהיא מחזיקה בקולומבו.

## קישורים חיצוניים

* France and Sri Lanka, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
ירדן במלחמת האזרחים בסוריה

הלחימה ב**[[מלחמת האזרחים בסוריה]]** זלגה לא מעט פעמים ל**[[ירדן]]**, השכנה מדרום. הזליגה כוללת עימותים ותקריות ירי לאורך גבול ירדן–סוריה. כמו כן, מאות אלפי סורים חצו את הגבול לירדן כדי לברוח מהלחימה, ואילו אלפי ירדנים חצו את הגבול לסוריה כדי להצטרף ללחימה. בעקבות התעצמות המדינה האסלאמית בעיראק ובסוריה, הצטרפה ירדן לקואליציה הבינלאומית נגד הארגון.

## כרונולוגיה

### [[2012]]
* 10 באוגוסט - ליד דרעא, פתח הצבא הסורי באש לעבר פליטים שברחו לירדן, כשאלו כבר חצו את הגבול. לא דווח על נפגעים בצד הירדני.
* 22 באוקטובר - חילופי אש פרצו בין כוחות הצבא הירדני לבין חמושים, שניסו לחדור לירדן מסוריה. במהלך חילופי האש נהרגו ארבעה חמושים וחייל ירדני אחד. שאר החמושים נסוגו לסוריה.

### [[2014]]
* 24 בדצמבר - מטוסו של מועאז אל-כסאסבה, טייס קרב בחיל האוויר הירדני, התרסק בצפון סוריה. אל-כסאסבה נשבה בידי המדינה האסלאמית ונרצח ככל הנראה כעבור עשרה ימים.

### [[2015]]
* 5-7 בפברואר - בעקבות רציחתו של אל-כסאסבה, ביצעו מטוסי חיל האוויר הירדני למעלה מ-50 תקיפות בצפון-מזרח סוריה - אזור הנשלט על-ידי המדינה האסלאמית.
* 25 ביוני - רקטה ששוגרה מסוריה נפלה בעיר א-רמת'א והרגה אזרח אחד.

### [[2016]]
* 21 ביוני - מכונית תופת התפוצצה ליד עמדה של משמר הגבול הירדני בסמוך למחנה הפליטים א-רוכבאן בצפון-מזרח ירדן, הצמוד לגבול עם סוריה. שישה אנשי משמר הגבול הירדני נהרגו ו-14 נפצעו. המדינה האסלאמית נטלה אחריות למתקפה, שבעקבותיה הוכרז כל הגבול עם סוריה כ"שטח צבאי סגור".

### [[2017]]
* 10 במאי - הצבא הירדני הודיע שמטוסיו הפילו מטוס ללא טייס, שהתקרב למרחב האווירי של המדינה מכיוון סוריה.

## הערות שוליים

קטגוריה:מלחמת האזרחים בסוריה
טלאורמן (מחוז)

**טלאורמן** (ברומנית: **Teleorman**) הוא אחד ממחוזות רומניה. בירת המחוז היא העיר אלכסנדריה והוא שוכן בחבל מונטניה, בדרום רומניה, על הגדה השמאלית של הדנובה, מול הגבול עם בולגריה. המחוז גובל במחוז אולט, מחוז ארג'ש, מחוז דמבוביצה ומחוז ג'יורג'יו.

## אטימולוגיה
יש סברה ששם המחוז נגזר משם היער, שכיסה בעבר את השטח וכונה בטורקית deli orman (יער משוגע). סברה אחרת מקשרת את שם המקום לשפה הקומנית מהתקופה בה האזור היה חלק מקומניה ונקרא "קומניה השחורה". הקידומת "טלה" אופיינית לשפה הקומנית.

## היסטוריה
המחוז אורגן לראשונה כיחידה אדמיניסטרטיבית נפרדת ב-1336, תחת שלטונו של מירצ'אה הזקן והופיע לראשונה במסמכים ב-14 במאי 1441, בתעודה עליה חתם ולאד המשפד.

## גאוגרפיה
מחוז טלאורמן משתרע על שטח כולל של 5,790 קילומטרים מרובעים. ניתן למצוא במחוז שני אלמנטים ייחודיים:

* בצפון ובמרכז יש מישורים מהמישור הוולאכי. הם מופרדים על ידי נהרות קטנים, שלעיתים יוצרים עמקים עמוקים.
* בדרום יש את עמק הדנובה, רחב מאוד, עם בריכות וערוצים קטנים.
לצד הדנובה, הנהר הראשי שחוצה את המחוז הוא נהר אולט שנשפך לדנובה קרוב לכפר איסלאז. נהרות חשובים נוספים הם: נהר ודאה, נהר הטלאורמן, ונהר קלמשטוי.
### מחוזות שכנים
* מחוז ג'יורג'יו במזרח
* מחוז אולט במערב
* מחוז ארג'ש ומחוז דמבוביצה בצפון
* בולגריה בדרום - מחוז וליקו טרנובו, מחוז פלבן ומחוז רוסה

## דמוגרפיה
במחוז טלאורמן האוכלוסייה מתמעטת בשנים האחרונות והגיעה מ-436,025 בשנת 2002 ל-360,178 בשנת 2011. ריכוזי האוכלוסייה העיקריים הם בערי המחוז: אלכסנדריה, רושיורי דה ודה, טורנו מגורלה, זימניצ'אה ווידלה.

### הרכב אתני
ההרכב האתני של המחוז היה כלהלן:
* רומנים - 96.76%
* צוענים - 3.18%
* אחרים - 0.06%

## פוליטיקה
מועצת מחוז טלאורמן, שחודשה בבחירות המקומיות ב-2020, מורכבת מ-32 חברים ("יועצים"). הרכב מועצת המחוז הוא כלהלן:

## חלוקה מנהלית
המחוז מחולק ל-3 רשויות עירוניות (מוני'ציפיו), 2 ערים ו-92 כפרים גדולים (קומונות):
### רשויות עירוניות (מוני'יציפי)
* אלכסנדריה - עיר הבירה של המחוז: אוכלוסייה: 42,129 (נכון לשנת 2011)
* טורנו מגורלה
* Roșiorii de Vede

### ערים
* Videle
* זימניצ'ה - היישוב הדרומי ביותר ברומניה

## קישורים חיצוניים

* 
* מועצת מחוז טלאורמן 
* 

## הערות שוליים

טלאורמן, מחוז